CELEX: 32014D0356
Language: et
Date: 2014-06-12 00:00:00
Title: 2014/356/EL: Komisjoni rakendusotsus, 12. juuni 2014 , millega muudetakse rakendusotsust 2012/138/EL seoses tingimustega, mis on kehtestatud teatavate taimede liitu sissetoomise ja seal liikumise suhtes, et vältida Anoplophora chinensis 'e (Forster) liitu sissetoomist ja seal levimist (teatavaks tehtud numbri C(2014) 3798 all)

14.6.2014   
            
            
               ET
            
            
               Euroopa Liidu Teataja
            
            
               L 175/38
            
         KOMISJONI RAKENDUSOTSUS,
   12. juuni 2014,
   millega muudetakse rakendusotsust 2012/138/EL seoses tingimustega, mis on kehtestatud teatavate taimede liitu sissetoomise ja seal liikumise suhtes, et vältida Anoplophora chinensis'e (Forster) liitu sissetoomist ja seal levimist
   
      
         (teatavaks tehtud numbri C(2014) 3798 all)
      
   
   
      (2014/356/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,
   ning arvestades järgmist:
   
               (1)
            
            
               Komisjoni rakendusotsusega 2012/138/EL (2) on lubatud liitu sisse tuua taimi, mis on vähemalt kaks ekspordile eelnevat aastat kasvanud tootmiskohas, mis on tunnistatud Anoplophora chinensis'est (Forster) (edaspidi „asjaomane organism”) vabaks.
            
         
               (2)
            
            
               Hiina esitatud teabest ilmneb, et alla kaheaastased taimed, mida on kogu nende eluea jooksul kasvatatud asjaomasest organismist vabaks tunnistatud tootmiskohas, aga mis ei asu taimekahjustajatest vabas piirkonnas, ei põhjusta asjaomase organismi liitu sissetoomise lisariski. Seepärast on asjakohane lubada kõnealuste taimede importi.
            
         
               (3)
            
            
               Samuti on asjakohane lubada kõnealuseid taimi sisse tuua muudest kolmandatest riikidest ja lubada nende liikumist liidus.
            
         
               (4)
            
            
               Rakendusotsuse 2012/138/EL I lisa tuleks seega vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas taimetervise alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2012/138/EL I lisa muudetakse käesoleva otsuse lisa kohaselt.
   Artikkel 2
   Käesolev otsus on adresseeritud liikmesriikidele.
   
      Brüssel, 12. juuni 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 169, 10.7.2000, lk 1.
   
      (2)  Komisjoni rakendusotsus 2012/138/EL, 1. märts 2012, Anoplophora chinensis'e (Forster) liitu sissetoomise ja seal leviku vastu võetavate erakorraliste meetmete kohta (ELT L 64, 3.3.2012, lk 38).
   
      LISA
      Rakendusotsuse 2012/138/EL I lisa muudetakse järgmiselt.
      
                  1)
               
               
                  Jaotist 1 muudetakse järgmiselt:
                  
                              a)
                           
                           
                              A osa punkti 1 alapunkti b sissejuhatav lause asendatakse järgmisega:
                              
                                          „b)
                                       
                                       
                                          et taimed on vähemalt kaks ekspordile eelnevat aastat, või alla kaheaastaste taimede puhul, on need kogu nende eluea jooksul kasvanud tootmiskohas, mis on vastavalt rahvusvahelistele fütosanitaarmeetmete standarditele tunnistatud Anoplophora chinensis'est (Forster) vabaks ning:”;
                                       
                                    
                        
                              b)
                           
                           
                              B osa punkti 1 alapunkti b sissejuhatav lause asendatakse järgmisega:
                              
                                          „b)
                                       
                                       
                                          et taimed on vähemalt kaks ekspordile eelnevat aastat, või alla kaheaastaste taimede puhul, on need kogu nende eluea jooksul kasvanud tootmiskohas, mis on vastavalt rahvusvahelistele fütosanitaarmeetmete standarditele tunnistatud Anoplophora chinensis'est (Forster) vabaks ning:”.
                                       
                                    
                        
            
                  2)
               
               
                  Jaotise 2 punkti 1 sissejuhatav lause asendatakse järgmisega:
                  
                              „1.
                           
                           
                              Nimetatud taimi, mis on pärit (1) liidus moodustatud piiritletud aladelt, võib liidus edasi toimetada ainult siis, kui nendega on kaasas vastavalt komisjoni direktiivile 92/105/EMÜ (2) koostatud ja välja antud taimepass ning need on vähemalt kaks edasitoimetamisele eelnevat aastat, või alla kaheaastaste taimede puhul, kogu nende eluea jooksul kasvanud tootmiskohas:”.